Frydendal kirke

Frydendal kirke er en langkirke fra 1879 i gamle Søndeled kommune (nå Risør kommune) Agder fylke, og er tegnet av arkitekt Henrik Nissen. Før 1. januar 2006 ble betegnelsen Ytre Søndeled kirke brukt. Ytre Søndeled menighet er slått sammen med Risør menighet til nye Risør menighet. Kirkebygget Byggverket er i tre og har 300 plasser. Kirken har to tårn i vest. Det er kirkegård ved kirken, som står på toppen av et høydedrag på nordsiden av fylkesvei 416 vest for Risør by. Frydendal menighetshus I tilknytning til kirken ligger Frydendal menighetshus, som ble innviet i 1992 og eies av Risør menighet (tidligere Ytre Søndeled menighet). Planleggingen og finansieringen av menighetshuset startet i 1980. For å skaffe kapital til byggeprosjektet ble den årlige «Kirkebasaren på Frydendal» (ofte omtalt som «den store kirkebasaren») etablert. Inntektene fra disse årlige arrangementene gikk uavkortet til byggefondet; senere har basaren blitt videreført for å finansiere driften av menighetshuset. Selve reisingen av bygningen ble i stor grad utført på dugnad av lokale menighetslemmer og frivillige, supplert av innleide fagfolk til tekniske installasjoner. Da menighetshuset sto ferdig og offisielt ble tatt i bruk i 1992, var prosjektet fullfinansiert og bygget sto helt gjeldfritt. Referanser Litteratur Frydendal kirke 100 år 1979. Risør: Risør menighetsråd. 1979. Nenseter, Bjarne (1992). «Frydendal kirke». På kirkevandring i Aust-Agder. Arendal: Kilden forlag. s. 50-51. ISBN 82-7627-003-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 479. ISBN 82-7527-022-7. Eksterne lenker Risør kirkelige fellesråd (no) «Frydendal kirke». Kirkesøk. Den norske kirke. (no) «Frydendal kirke». Kulturminnesøk. Riksantikvaren – Direktoratet for kulturminneforvaltning.